31998R2778
L 347/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕОВС, ЕВРАТОМ) № 2778/98 НА СЪВЕТА
от 17 декември 1998 година
за изменение на Регламент № 422/67/ЕИО, № 5/67/Евратом за определяне на възнаграждението на председателя и на членовете на Комисията и на председателя, съдиите, генералните адвокати и секретаря на Съда на Европейските общности и на председателя, членовете и секретаря на Първоинстанционния съд
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 154, 168а и 188б, параграф 8 от него,
като взе предвид Договора за създаване на Европейската общност за въглища и стомана, и по-специално членове 29 и 32г и член 45б, параграф 8 от него,
като взе предвид Договора за създаване на Европейската общност за атомна енергия, и по-специално членове 123, 140а и член 160б, параграф 8 от него,
като взе предвид Регламент (ЕИО, Евратом, ЕОВС) № 2290/77 на Съвета от 18 октомври 1977 г. за определяне на възнагражденията на членовете на Сметната палата (1),
като има предвид, че Съветът следва да определи възнагражденията на председателя и на членовете на Комисията, на председателя, съдиите, генералните адвокати и секретаря на Съда на Европейските общности, на председателя, членовете и секретаря на Първоинстанционния съд и на членовете на Сметната палата;
като има предвид, че еурото ще бъде валутата на държавите-членки, които приемат еурото от 1 януари 1999 г. (2); като има предвид, че паричната единица е евро; като има предвид, че едно еуро ще се подразделя на сто цента; като има предвид, че за преходен период от време еурото също ще се разделя на национални парични единици (3);
като има предвид, че Регламент № 422/67/ЕИО, № 5/67/Евратом (4) и Регламент (ЕИО, Евратом, ЕОВС) № 2290/77 (5) определят основната заплата на председателя и на членовете на Комисията, на председателя, съдиите, генералните адвокати и секретаря на Съда на Европейските общности, на председателя, членовете и секретаря на Първоинстанционния съд и на членовете на Сметната палата по отношение на основната заплата на длъжностно лице от степен А1, последна стъпка;
като има предвид, че въз основа на Регламент (ЕО, ЕОВС, Евратом) № 2458/98 на Съвета от 12 ноември 1998 г. за изменение на Регламент (ЕИО, Евратом, ЕОВС) № 259/68 за определяне на Правилника за длъжностните лица и Условията за работа на другите служители на Европейските общности (6), основната заплата на длъжностни лица от степен А1 ще се изразява в еуро от 1 януари 1999 г.;
като има предвид, че следователно е препоръчително да се измени Регламент № 422/67/EИО, № 5/67/Евратом по отношение на представителните разходи и разходите за специални задължения, които понастоящем са изразени в белгийски франкове, така че да бъдат изразени в еуро от 1 януари 1999 г.,
ПРИЕ НАСТОЯЩИЯ РЕГЛАМЕНТ:
Член 1
В Регламент № 422/67/ЕИО и № 5/67/Евратом, терминът „белгийски франкове“ се заменя с термина „еуро“ и сумите, изразени в белгийски франкове се заменят с тяхната равностойност в единици еуро при обменен курс, определен от Съвета.
Прилагат се правилата за закръглянето на сумите, определени в Регламент (ЕО) № 1103/97.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1998 година.